钦定古今图书集成/明伦汇编/氏族典/第292卷 > 《廖用贤尚友录》 > 汤鹏举
## 钦定古今图书集成/明伦汇编/氏族典/第292卷 > 《廖用贤尚友录》 > 汤鹏举

按《万姓统谱》：“鹏举字致远，金坛人。登进士第，历分宁
簿、晋陵丞，当涂令。减和买布绢十之六，听讼敏决，姓
名状貌，一见辄不忘，咸以为神明。御史刘大中上其
政，诏增秩，历知广德军、广州、江州、常州，升本路转运
副使。秦桧死，朝廷惩言路壅塞之弊，召鹏举为台官。
白上，黜桧姻党，释赵鼎于汾及孟坚、王之奇等自便”，
及论董德元附桧为非，罢其资政学士。累官御史中
丞、知枢密院事。绍兴庚辰知贡举，一洗徇私之弊，时
号“得人。”卒，年七十八，谥敏肃。